Expedition Estonia 2021
Üritus: Expedition Estonia 2021
Aeg: 24h ~35 min
Kaotus liidritele: +5,5 h
Esimene seiklusspordi võistlus läbitud!
Pigem hoidsime end tagasi, kuna nõnda pikk võistlus on uus kogemus. Tagantjärele võib öelda, et kokkuvõttes oli kerge. Hoolimata kuumusest ning lõpus saabunud haiguselaadsest seisundist. Ränka momenti ehk nn haamrit õnneks ei saabunud. Samas tuleb kokkuvõtteks tõdeda, et rattaga sõita ei jõua ja kanuuga ei oska. Tõsi jah, rattaga pigem ei julgenud vajutada.
Elamused:
- Rattaga madratsitel Emajõe ületamine. Sel hetkel ütlesin endale korduvalt: "Maru äge! Üks vägedamaid asju, mida teinud olen!"
- Kanuuga Endla järve taimestikus. Käsi heintest tõmbamisest verine. Masendus, et otse võpsikusse kinni sõites valikuga korralikult hävisime. Järgmisel korral sinna kanti kanuu ja õngega pikka nädalavahetust veetma!
- Jalgsi etapp. Eraldatud Tammsaare kant oma soosaarte, mahajäetud talude ja harva esineva eraldatusega.
- Paunküla veehoidla saartele ujumine. Põnev ja hirmus samaaegselt.
- Eestimaa on ilus.
Järgmisel aastal uuesti.
Kommentaarid
Postita kommentaar